
ประกาศองค์การบริหารส่วนตำบลบ้านใหม่
เรื่อง  การยื่นแบบแสดงรายการเพื่อเสียภาษีป้าย  ประจำปี  2556

                           ....................................................................


ตามพระราชบัญญัติภาษีป้าย  พ.ศ. 2510  และฉบับที่ 2  พ.ศ. 2534  กำหนดให้เจ้าของป้าย  ผู้มีหน้าที่เสียภาษีป้าย  ยื่นแบบแสดงรายการเสียภาษีต่อเจ้าหน้าที่  นั้น

องค์การบริหารส่วนตำบลบ้านใหม่  จึงขอประกาศให้ท่านที่เป็นเจ้าของป้ายตั้งอยู่ในเขตองค์การบริหารส่วนตำบลบ้านใหม่  ไปยื่นแบบแสดงรายการ  รายละเอียดของป้าย  เพื่อเสียภาษีป้ายประจำปี  2556  โดยให้วัดขนาดกว้าง × ยาว  ของป้ายเป็นเซนติเมตร  พร้อมข้อความป้าย  ยื่นต่อเจ้าหน้าที่ ณ ส่วนการคลัง องค์การบริหารส่วนตำบลบ้านใหม่  ตำบลบ้านใหม่  อำเภอปากพนัง จังหวัดนครศรีธรรมราช  ตั้งแต่วันที่  1  มกราคม  2556    ถึงวันที่  31  มีนาคม  2556  หากพ้นกำหนดนี้ไป  จะเสียเงินค่าปรับตามกฎหมาย

อนึ่ง  ถ้าเจ้าของป้ายรายใดมีการติดตั้งป้ายใหม่  หรือเปลี่ยนแปลงป้ายเดิม  ให้ยื่นแบบแสดงรายการต่อเจ้าหน้าที่  ณ  ส่วนการคลัง  องค์การบริหารส่วนตำบลบ้านใหม่  ภายในสิบห้าวัน  นับแต่วันที่มีป้ายหรือติดตั้งป้าย

จึงประกาศให้ทราบโดยทั่วกัน
                                                               ประกาศ  ณ  วันที่      ตุลาคม  พ.ศ.  255๕
                                              (นายเฉลิม  คลอดเพ็ง)
                        นายกองค์การบริหารส่วนตำบลบ้านใหม่

ประกาศองค์การบริหารส่วนตำบลบ้านใหม่
เรื่อง  การยื่นแบบแสดงรายการเพื่อเสียภาษีโรงเรือนและที่ดิน ประจำปี   2556

                           ....................................................................


ตามพระราชบัญญัติภาษีโรงเรือนและที่ดิน พ.ศ. ๒๔๗๕  ได้กำหนดให้ผู้มีกรรมสิทธิ์ในทรัพย์สินที่ตั้งอยู่ในเขตองค์การบริหารส่วนตำบลบ้านใหม่  ซึ่งประกอบการค้า มีบ้านให้เช่า  หรือมีกิจการให้เช่า  ยื่นแบบแสดงรายการเสียภาษีโรงเรือนและที่ดิน  ประจำปี   2556 ตั้งแต่เดือนมกราคม ถึงเดือนกุมภาพันธ์ของทุกปีนั้น

องค์การบริหารส่วนตำบลบ้านใหม่  จึงขอประกาศให้ท่านที่ยังมิได้รับแบบพิมพ์ไปรับแบบพิมพ์แล้วกรอกรายละเอียดในแบบพิมพ์เพื่อยื่นแบบแสดงรายการเสียภาษีโรงเรือนและที่ดิน  ประจำปี  2556  ต่อพนักงานเจ้าหน้าที่  ณ  ส่วนการคลัง  องค์การบริหารส่วนตำบลบ้านใหม่ อำเภอปากพนัง  จังหวัดนครศรีธรรมราช  ได้ตั้งแต่วันที่  1  มกราคม  2556 -  วันที่  ๒8 กุมภาพันธ์  2556

จึงประกาศให้ทราบโดยทั่วกัน
                                                         ประกาศ  ณ  วันที่           ตุลาคม  พ.ศ.  2555
                                            (นายเฉลิม  คลอดเพ็ง)
                                             นายกองค์การบริหารส่วนตำบลบ้านใหม่

ประกาศองค์การบริหารส่วนตำบลบ้านใหม่
เรื่อง  การชำระภาษีบำรุงท้องที่  ประจำปี  2556
                       .................................................................

อาศัยอำนาจตามความในมาตรา 35 แห่งพระราชบัญญัติภาษีบำรุงท้องที่ พ.ศ. 2508 ขอประกาศให้เจ้าของที่ดินทราบว่า ผู้ใดที่มีที่ดินอยู่ในเขตตำบลบ้านใหม่  ให้ไปชำระภาษีบำรุงท้องที่  ณ  ส่วนการคลัง องค์การบริหารส่วนตำบลบ้านใหม่ อำเภอปากพนัง จังหวัดนครศรีธรรมราช ตั้งแต่วันที่ 1  มกราคม 2556 ถึงวันที่ 30 เมษายน 2556 


ถ้าไม่ชำระภายในกำหนดต้องเสียเงินเพิ่มร้อยละ 2 ต่อเดือนของจำนวนเงินที่ต้องเสียภาษีบำรุงท้องที่ตามมาตรา 45 (4) แห่งพระราชบัญญัติภาษีบำรุงท้องที่ พ.ศ.2508

จึงประกาศให้ทราบโดยทั่วกัน
                                                               ประกาศ  ณ  วันที่     ตุลาคม  พ.ศ.  2555
                                            (นายเฉลิม  คลอดเพ็ง)
                                                                  นายกองค์การบริหารส่วนตำบลบ้านใหม่

ประกาศองค์การบริหารส่วนตำบลบ้านใหม่
เรื่อง  การชำระภาษี  ประจำปี  2556

                                                   .................................................
           
ด้วย บัดนี้ถึงกำหนดเวลายื่นแบบและชำระภาษีประเภทต่างๆ ประจำปี 2556 และองค์การบริหารส่วนตำบลบ้านใหม่  จึงขอประกาศให้ผู้มีหน้าที่ต้องชำระภาษีประเภทต่าง ๆ ยื่นแบบแสดงรายการเพื่อชำระภาษีแต่ละประเภทดังนี้
        

1.  ภาษีโรงเรือนและที่ดิน  ให้ผู้รับประเมินซึ่งมีกรรมสิทธิ์ในทรัพย์สิน อันเป็นโรงเรือนหรือสิ่งปลูกสร้างอย่างอื่น  ที่ตั้งอยู่ในเขตตำบลบ้านใหม่ไปรับแบบแสดงรายการแห่งทรัพย์สิน(ภ.ร.ด.2) ณ องค์การบริหารส่วนตำบลบ้านใหม่  และให้กรอกรายละเอียดลงในแบบแสดงรายการ แล้วยื่นต่อพนักงานเจ้าหน้าที่ ณ องค์การบริหารส่วนตำบลบ้านใหม่  ตั้งแต่วันที่ 1  มกราคม 2556 ถึงวันที่ 28 กุมภาพันธ์ 2556 และต้องชำระภาษีภายใน 30 วัน นับแต่วันถัดจากวันที่ได้รับการแจ้งประเมิน (ภ.ร.ด. 8)
        

2.  ภาษีบำรุงท้องที่  ให้เจ้าของที่ดิน ที่ได้ยื่นแบบแสดงรายการที่ดิน (ภ.บ.ท.5) และได้รับการประเมินแล้วไปชำระภาษีบำรุงท้องที่  ตั้งแต่วันที่  1  มกราคม  2556  ถึงวันที่ 30 เมษายน 2556 และบุคคลใดมีกรรมสิทธิ์ในที่ดินใหม่  หรือจำนวนเนื้อที่ดินเดิมของเจ้าของที่ดินผู้ใดได้เปลี่ยแปลงไป  ให้เจ้าของที่ดินนั้น  ยื่นแบบแสดงรายการที่ดิน (ภ.บ.ท.5)  ต่อเจ้าพนักงานประเมิน  ณ  องค์การบริหารส่วนตำบลบ้านใหม่  ภายใน 30 วัน นับตั้งแต่วันที่เจ้าของที่ดินนั้นได้มีการเปลี่ยนแปลง 

3. ภาษีป้าย ให้เจ้าของป้ายซึ่งจะต้องเสียภาษีป้าย ไปรับแบบแสดงรายการภาษีป้าย  (ภ.ป.1) ณ องค์การบริหารส่วนตำบลบ้านใหม่  และให้กรอกรายละเอียดลงในแบบแสดงรายการภาษีป้าย แล้วยื่นต่อพนักงานเจ้าหน้าที่ ณ องค์การบริหารส่วนตำบลบ้านใหม่  ตั้งแต่วันที่ 1  มกราคม  2556  ถึงวันที่ 30 มีนาคม 2556 และต้องชำระภาษีภายใน  15  วัน นับแต่วันที่ได้รับการประเมิน  (ภ.ป.3)
4.  ค่าธรรมเนียมใบอนุญาตจัดตั้งตลาดและใบขอต่ออนุญาต  ให้ผู้ประกอบการไปติดต่อขอชำระได้ที่ ส่วนการคลัง  องค์การบริหารส่วนตำบลบ้านใหม่  โดยกรณีรายใหม่  ให้ยื่นคำร้องขออนุญาต ก่อนประกอบการ  กรณีรายเก่า  ให้ยื่นคำร้องขอต่อใบอนุญาต ก่อนใบอนุญาตหมดอายุ
              
 องค์การบริหารส่วนตำบลบ้านใหม่    จึงประกาศให้ผู้ที่อยู่ในข่ายต้องชำระภาษีและค่าธรรมเนียมต่าง ๆ แต่ละประเภท ยื่นแบบแสดงรายการเพื่อชำระภาษีและค่าธรรมเนียมภายในกำหนด ได้ที่ส่วนการคลัง องค์การบริหารส่วนตำบลบ้านใหม่   หรือสามารถสอบถามรายละเอียดเพิ่มเติมได้ที่ โทร.0-7534-8173  ได้ในวันและเวลาราชการ
ประกาศ ณ วันที่       ตุลาคม   2555





(นายเฉลิม   คลอดเพ็ง)




นายกองค์การบริหารส่วนตำบลบ้านใหม่

